ਨਜ਼ਰੀਆ꞉ ‘ਸਰਕਾਰ ਦੀ ਨਾਕਾਮੀ ਬੇਪਰਦਾ ਹੋਣ ਲੱਗੇ ਤਾਂ ਨਵੇਂ ਦੁਸ਼ਮਣ ਦੀ ਭਾਲ ਹੁੰਦੀ ਹੈ’\nਇਹ ਦਬਾਅ ਸਿਰਫ ਮੁਸਲਮਾਨ ਹੀ ਨਹੀਂ ਦੇਸ ਦੇ ਹੋਰ ਘੱਟ ਗਿਣਤੀ ਵੀ ਮਹਿਸੂਸ ਕਰ ਰਹੇ ਹਨ।

ਇਸ ਸੰਬੰਧ ਵਿੱਚ ਪੜ੍ਹੋ ਸੀਨੀਅਰ ਪੱਤਰਕਾਰ ਸ਼ੇਸ਼ ਨਾਰਾਇਣ ਸਿੰਘ ਦਾ ਨਜ਼ਰੀਆ

ਦੇਸ ਵਿੱਚ ਲਿਬਰਲ ਸਿਆਸਤ ਅਤੇ ਚਿੰਤਨ ਦਾ ਘੇਰਾ ਸੁੰਘੜ ਤਾਂ ਗਿਆ ਹੈ ਪਰ ਹਾਲੇ ਅਲੋਪ ਨਹੀਂ ਹੋਇਆ। 

ਇਹ ਵੀ ਸੱਚ ਹੈ ਕਿ ਲਿਬਰਲ ਬੁੱਧੀਜੀਵੀ ਵੀ ਆਪਣੀ ਗੱਲ ਸੋਚ ਸਮਝ ਕੇ ਕਰ ਰਹੇ ਹਨ। 

ਜਨਤਕ ਥਾਵਾਂ 'ਤੇ ਦਿਨੋਂ ਦਿਨ ਘੱਟਦੀ ਜਾ ਰਹੀ ਖੁੱਲ੍ਹ ਦਿਲੀ ਬਾਰੇ ਚਰਚਾ ਕਰਨਾ ਮੁਸ਼ਕਿਲ ਹੋ ਰਿਹਾ ਹੈ।

ਤਕਰੀਬਨ 17 ਕਰੋੜ ਦੀ ਆਬਾਦੀ ਵਾਲੇ ਮੁਸਲਮਾਨ ਅਤੇ ਉਨ੍ਹਾਂ ਦੇ ਮਸਲਿਆਂ ਤੇ ਚਰਚਾ ਦਾ ਕੰਮ ਇਕੱਲੇ ਅਸਦਉਦੀਨ ਓਵੈਸੀ ਤੇ ਛੱਡ ਦਿੱਤਾ ਗਿਆ ਹੈ। 

ਮੁਸਲਮਾਨਾਂ ਦਾ ਨਾਮ ਲੈ ਕੇ ਕਾਂਗਰਸੀ ਹੋਣ ਜਾਂ ਸਮਾਜਵਾਦੀ ਸਾਰੇ ਪਾਸਾ ਵਟਦੇ ਨਜ਼ਰ ਆ ਰਹੇ ਹਨ।

ਹਾਂ, ਪਾਕਿਸਤਾਨ, ਕੱਟੜਪੰਥੀ ਸੰਗਠਨ ਇਸਲਾਮਿਕ ਸਟੇਟ ਅਤੇ ਅੱਤਵਾਦ ਦਾ ਨਾਂ ਲੈ ਕੇ ਉਨ੍ਹਾਂ ਨੂੰ ਨਿਸ਼ਾਨਾ ਖੁਲ੍ਹੇ ਰੂਪ ਵਿੱਚ ਬਣਾਇਆ ਜਾਂਦਾ ਹੈ।

ਇਨ੍ਹਾਂ ਦਿਨਾਂ ਵਿੱਚ ਕਈ ਵਿਦਵਾਨ ਇਸ ਬਹਿਸ ਵਿੱਚ ਲੱਗੇ ਹੋਏ ਹਨ ਕਿ ਦੇਸ ਦੇ ਮੁਸਲਮਾਨ ਕਿਹੋ ਜਿਹੇ ਹੋਣੇ ਚਾਹੀਦੇ ਹਨ। 

ਉਨ੍ਹਾਂ ਨੂੰ ਕਿਹੋ-ਜਿਹਾ ਦਿਖਣਾ ਚਾਹੀਦਾ ਹੈ, ਕੀ ਪਹਿਨਣਾ ਚਾਹੀਦਾ ਹੈ, ਕੀ ਖਾਣਾ ਚਾਹੀਦਾ ਹੈ...ਬੀਫ ਬੈਨ ਕਰਨ ਮਗਰੋਂ ਹੁਣ ਚਰਚਾ ਉਨ੍ਹਾਂ ਦੀ ਦਾੜ੍ਹੀ ਤੇ ਬੁਰਕੇ ਬਾਰੇ ਹੋਣ ਲੱਗ ਪਈ ਹੈ।

ਨਫਰਤ ਨੂੰ ਸਿਆਸੀ ਪੂੰਜੀ ਬਣਾਉਣ ਦੀ ਕੋਸ਼ਿਸ਼ ਕਈ ਸਾਲਾਂ ਤੋਂ ਹੋ ਰਹੀ ਸੀ ਜਿਹੜੀ ਹੁਣ ਸਫ਼ਲ ਹੁੰਦੀ ਦਿਖਾਈ ਦੇ ਰਹੀ ਹੈ।

ਮਾਹੌਲ ਅਜਿਹਾ ਬਣਾ ਦਿੱਤਾ ਗਿਆ ਹੈ ਕਿ ਮੁਸਲਮਾਨ ਯਾਨੀ ਅਜਿਹਾ ਵਿਅਕਤੀ ਜਿਸਦੀ ਇਸ ਦੇਸ ਪ੍ਰਤੀ ਨਿਸ਼ਠਾ ਸ਼ੱਕੀ ਹੈ। 

1857 ਤੋਂ 1947  ਤੱਕ ਦੇਸ ਲਈ ਜਾਨਾਂ ਵਾਰਨ ਵਾਲੇ ਹਜ਼ਾਰਾਂ ਮੁਸਲਮਾਨਾਂ ਬਾਰੇ ਇਹ ਮਾਹੌਲ ਉਨ੍ਹਾਂ ਲੋਕਾਂ ਦੁਆਰਾ ਬਣਾਇਆ ਜਾ ਰਿਹਾ ਹੈ ਜਿਨ੍ਹਾਂ ਨੇ ਇਸ ਲੜਾਈ ਵਿੱਚ ਸ਼ਾਮਲ ਨਾ ਹੋਣ ਦਾ ਫੈਸਲਾ ਲਿਆ ਸੀ।

1947 ਵਿੱਚ ਪਾਕਿਸਤਾਨ ਜਾਣ ਦਾ ਬਦਲ ਹੁੰਦੇ ਹੋਏ ਹਿੰਦੂਆਂ ਨਾਲ ਮੁਹੱਬਤ ਤੇ ਭਰੋਸਾ ਹੀ ਤਾਂ ਸੀ ਕਿ ਲੱਖਾਂ ਲੋਕ ਪਾਕਿਸਤਾਨ ਨਹੀਂ ਗਏ।

ਦੇਸ ਭਗਤੀ ਦਾ ਪ੍ਰਮਾਣ ਪੱਤਰ

ਹੁਣ ਹਿੰਦੂਆਂ ਦੀ ਅਗਵਾਈ ਦਾ ਦਮ ਭਰਨ ਵਾਲੇ ਸੰਗਠਨਾਂ ਨੇ ਦੇਸ ਭਗਤੀ ਦੇ ਸਰਟੀਫਿਕੇਟ ਵੰਡਣ ਦਾ ਜਿੰਮਾ ਆਪਣੇ ਉੱਪਰ ਲੈ ਲਿਆ ਹੈ। 

ਦਾੜ੍ਹੀ ਰੱਖਣ ਵਾਲਾ, ਨਮਾਜ਼ ਪੜ੍ਹਨ ਵਾਲਾ, ਟੋਪੀ ਪਹਿਨਣ ਵਾਲਾ ਮੁਸਲਮਾਨ ਆਪਣੇ-ਆਪ ਰੱਦ ਹੋ ਜਾਂਦਾ ਹੈ।

ਉਸਨੂੰ ਤਾਂ ਏਪੀਜੇ ਅਬਦੁਲ ਕਲਾਮ ਵਰਗਾ ਮੁਸਲਮਾਨ ਚਾਹੀਦਾ ਹੈ ਜੋ ਗੀਤਾ ਪੜ੍ਹੇ ਤੇ ਸਿਤਾਰ ਵਜਾਵੇ ਪਰ ਆਪਣੇ ਧਰਮ ਦੇ ਕੋਈ ਲੱਛਣ ਨਾ ਦਿਖਾਵੇ।

ਦੂਜੇ ਪਾਸੇ ਭਜਨ, ਕੀਰਤਨ, ਤੀਰਥ ਯਾਤਰਾ, ਧਾਰਮਿਕ ਜੈਕਾਰੇ ਤੇ ਟਿੱਕਾ ਲਾਉਣ ਨੂੰ ਦੇਸ ਭਗਤੀ ਦਾ ਲੱਛਣ ਬਣਾਇਆ ਜਾ ਰਿਹਾ ਹੈ।

ਭਾਵ ਜੋ ਇਹ ਕਰੇਗਾ ਦੇਸ ਭਗਤ ਤੇ ਜੋ ਨਹੀਂ ਕਰੇਗਾ ਉਹ ਦੇਸ ਭਗਤ ਨਹੀਂ ਹੋਵੇਗਾ। ਸਾਫ਼ ਹੈ ਮੁਸਲਮਾਨ ਆਪਣੇ-ਆਪ ਨਕਾਰੇ ਜਾਣਗੇ।

ਦੇਖਿਆ ਇਹ ਜਾ ਰਿਹਾ ਹੈ ਕਿ ਜਦੋਂ ਵੀ ਸਰਕਾਰ ਦੀ ਕੋਈ ਅਸਫ਼ਲਤਾ ਬੇਪਰਦ ਹੁੰਦੀ ਹੈ ਤਾਂ ਕੋਈ ਦੁਸ਼ਮਣ ਲੱਭ ਲਿਆ ਜਾਂਦਾ ਹੈ...\n\ntl;dr:
ਭਾਰਤ ਵਿੱਚ ਇਹ ਚਰਚਾ ਆਮ ਹੋ ਰਹੀ ਹੈ ਕਿ ਦੇਸ ਵਿੱਚ ਸੱਜੇ ਪੱਖੀ ਤਾਕਤਾਂ ਦੀ ਵੱਧਦੀ ਤਾਕਤ ਸਦਕਾ ਮੁਸਲਮਾਨਾਂ 'ਤੇ ਦੇਸ ਭਗਤੀ ਸਾਬਤ ਕਰਨ ਲਈ ਦਬਾਅ ਵੱਧ ਰਿਹਾ ਹੈ।